DPAINT เปิดตลาดลาว ดันยอดขายโต
DPAINT บุกตลาดสีทาอาคาร CLMV ต่อเนื่อง พร้อมเดินหน้าฯ จับมือคู่ค้าพันธมิตรท้องถิ่นเปิดตลาดประเทศลาว ดันยอดขายปี 66 โตแรง
DPAINT บุกตลาดสีทาอาคาร CLMV ต่อเนื่อง พร้อมเดินหน้าเปิดตลาดลาว ดันยอดขายโต
21 ธ.ค. 2565

นายรณฤทธิ์ ตั้งคารวคุณ ประธานเจ้าหน้าที่บริหาร บริษัท สีเดลต้า จำกัด (มหาชน) หรือ DPAINT ระบุว่า บริษัทฯ จับมือคู่ค้าพันธมิตรท้องถิ่นผู้นำวัสดุก่อสร้างแบบครบวงจรในประเทศลาว เพื่อนำผลิตภัณฑ์สีเดลต้าไปจำหน่ายตามหัวเมืองใหญ่ต่างๆ ในประเทศลาวได้ โดยลาวมีการก่อสร้างโรงแรม รีสอร์ท ต่างมากมาย และเศรษฐกิจกำลังฟื้นตัว อีกทั้งเมื่อช่วงไตรมาส 2/65 ที่ผ่านมา บริษัทฯ บุกตลาดสีทาอาคารใน CLMV หัวเมืองใหญ่ในกัมพูชาสำเร็จ คาดหนุนรายได้ปี 66 โตแรงตามเป้า นอกจากนี้ยังมองเตรียมส่งออกสีทาอาคารให้ครบทั้ง CLMV เข้าร่วมส่วนแบ่งตลาด มูลค่ากว่า 17,000 ล้านบาท